Implenia

**Implenia AG e**r et sveitsisk selskap innen eiendoms- og anleggstjenester med virksomhet innen både utvikling og bygg- og anleggsarbeid i Sveits og Tyskland. Implenia er også aktiv i tunnelbygging. 
 
Gruppen ble dannet i begynnelsen av 2006 gjennomen en fusjon av Batigroup Holding AG fra Basel med Zschokke Holding SA fra Genf. Implenia er blant de 500 største selskapene i Sveits.
 
I 2025 hadde selskapet en omsetning på 3,475 milliarder CHF og sysselsatte 8346 personer.
 
## Historikk
 
### Bakgrunn og etablering
Implenia ble dannet fra en rekke fusjoner mellom regionale byggefirmaer, til sist i 2006 gjennom fusjonen av Batigroup og Zschokke Holding.
 
I midten av 1997 fusjonerte *Preiswerk Holding AG, Schweizerische Straßenbau- und Tiefbau-Unternehmung AG (Stuag) / Stuag Holding AG* og *Schmalz AG Bauunternehmung / Schmalz Holding AG* for å danne Batigroup Holding med hovedsete i Basel. Kjernekompetansen til Batigroup inkluderer spesielt klassiske byggeaktiviteter, blant annet veibygging, vei asfalt, underjordisk bygging, tunnelbygging og overjordisk bygging.
 
Grunnlaget for Zschokke Holding var byggefirmaet *Castor, Hersent et Zschokke*, som ble grunnlagt i 1872 i Aarau av Conrad Zschokke (1842–1918), som ble overført til *Aktiengesellschaft Conrad Zschokke* i 1909. I 1982 førte oppkjøp og fusjoner til innlemmelsen av blant annet *Aktiengesellschaft Heinr. Hatt-Haller* og i 1997 ble *Locher & Cie AG* del av Zschokke Holding, hvis hovedkvarter til sutt var i Genève. I tillegg til byggebransjen tilegnet Zschokke seg også spesielt generalprosjektering, generalentreprenise og eiendomsforvaltning.
 
På grunn av de store komplementære forretningsområdene fusjonerte Zschokke og Batigroup til *Implenia* fra 2005 til 2006. *ZB Didumos AG*, som ble grunnlagt som plassholder for det fremtidige selskapet, ble omdøpt til *Implenia AG* i 2005. Hovedkvarteret til det nye selskapet ble Zürich.
 
### Implenia AG
Aksjene i Zschokke og Batigroup ble omsatt på SIX Swiss Exchange børsnotering den 3. mars 2006. Fusjonen ble gjennomført gjennom et innbytte av aksjene mot de nye Implenia-aksjene, der verdiforholdet ble satt til 65 (Zschokke) mot 35 (Batigroup). Den første handelsdagen for Implenia-aksjene på den sveitsiske børsen var 6. mars 2006.
 
I 2010 overtok Implenia det norske selskapet Betongmast Anlegg, en infrastrukturspesialist i Norge. Siden mars 2015 har den tyske Bilfinger Construction (nå omdøpt til Implenia Construction) med aktiviteter i Tyskland, Østerrike og Sverige også vært en del av konsernet. I 2016 ble Bilfinger Hochbau kjøpt opp.
 
27. oktober 2020 annonserte Implenia en aksellerert restrukturering fra 2021. Den over flere år forserte internasjonaliseringen av konsernet ble erklært avsluttet. Aksjemarkedet ble halvert i løpet av de siste to årene, hovedsakelig på grunn av tidligere oppkjøp som i Sverige mellom 2015 og 2017. Selskapet trakk seg fra ulønnsomme virksomheter i Sverige, Norge og Romania, og konsentrert seg hovedsakelig om Sveits og Tyskland. Der er Implenia aktiv som eiendomsutvikler og eiendomsforvalter, samt innen bygg- og anleggsvirksomhet, og på spesialområder som trekonstruksjon og fasadeteknologi. I resten av Europa er fokuset stort sett på tunnelbygging, som i Østerrike, Sverige, Norge, Frankrike og Italia. I løpet av denne aksellererte restruktureringen kunngjorde Implenia at 750 mennesker vil bli sagt opp fram til 2023, og at 2000 heltidsjobber vil bli avviklet. Denne nedbemanningen ble fullført før tiden.
 
I mai 2021 fullførte Implenia oppkjøpet av BAM Swiss AG, en byggetjenesteleverandør i helsesektoren i Sveits, med hovedkontor i Basel. Med dette oppkjøpet overtok Implenia de nåværende prosjektene til BAM Swiss AG som planlegging og realisering av det kantonale sykehuset i Aarau, BSSE i Basel – et moderne laboratorium og forskningsbygg for biosystemvitenskap og engineering, samt prosjektet Felix-Platter-sykehus i Basel og en studentbolig for ETH i Zürich.
 
I mai 2023 kjøpte Implenia det sveitsiske selskapet Wincasa, som er leverandør av eiendomstjenester.
 
## Konsernledelse og hovedkontor
Administrerende direktør (CEO) i Implenia er (ved utgangen av 2025) Jens Vollmar. Hans-Ulrich Meister er (ved utgangen av 2025) administrasjonsstyrets president. Selskapets hovedkontor er i Opfikon (Sveits).
 
## Forretningsområder
Forretningsområdene til Implenia AG er delt inn i tre divisjoner: Buildings, Civil Engineering og Service Solutions.
 
### Buildings
I divisjonen Buildings sammenfatter Implenia sine tjenester innen rådgivning, planlegging, konsepter, gjennomføring og prosjektstyring av nye bygninger samt modernisering av eksisterende eiendommer i Sveits og Tyskland. Siden 2020 har denne divisjonen til Implenia blant annet jobbet med oppføringen av den nye bygningen til det kantonale sykehuset i Aarau, forsknings- og utviklingscampus Empa/Eawag, EUREF Campus i Düsseldorf og ulike datasentre.
 
Divisjonen samler også Implenias ekspertise innen integrert eiendomsutvikling. I tillegg utvikler divisjonen sin egen eiendomsportefølje, tilbyr eiendomsprodukter og investeringsobjekt. Implenia AG sin eiendomsvirksomhet er begrenset til Sveits og Tyskland. Bygninger for privat og offentlig bruk bygges som del av områdeutvikling, deriblant bydelen Lockstadt i Winterthur eller Green Village i Genève.
 
Virksomheten i Østerrike ble solgt til Zech Bau i begynnelsen av september 2021.
 
Denne divisjonen omfatter selskapene Implenia Holzbau og Implenia Fassadentechnik GmbH.
 
### Civil Engineering
Divisjonen Civil Engineering består av landbruks- og anleggsvirksomhet, spesialbygg under bakken og tunnelbygging i Sveits, Tyskland, Frankrike, Sverige, Norge, Østerrike og Italia. Implenia er det eneste selskapet i Europa som deltar i alle de fire alpine ferdselsveiene som for tiden er under bygging Gotthard-veitunnel, Brenner-basistunnel, Mont-Cenis-basistunnel mellom Lyon og Torino samt tunnelen Semmering som inngår i et fellesprosjekt og Koralm-tunnelen i Østerrike). I Norge jobber Implenia med den lengste jernbanebroen, den dobbeltsporede Tangenvika jernbanebroen, og i 2019 vant de sammen med Avenir-konsortiet to avsnitt i prosjektet Grand Paris Express, det største infrastrukturprosjektet i Europa, hvor Implenia skal bygge de nye tunnelene Métro de Paris.
 
Implenias datterselskap BBV Systems GmbH er aktivt på dette området.
 
### Service Solutions
I divisjonen Service Solutions kombinerer Implenia sine nisjetilbud for byggebransjen under en felles ledelse. Disse inkluderer for eksempel trebygging og fasadeteknologi. Siden 2021 har Implenia for eksempel vært involvert som en generalentreprenør i «Pi-prosjektet», et 80 meter høyt trehus i Zug. Den bærende konstruksjonen i huset er planlagt av *WaltGalmarini* og vitenskapelig ledsaget av Andrea Frangi, professor i trekonstruksjon ved Instituttet for byggstatikk og konstruksjon ved ETH Zürich. Prosjektet er planlagt ferdigstilt i 2024. Implenia utfører også byggingen av trebygget «Hochhaus Rocket» til selskapet Ina Invest i Winterthur. Huset skal være 100 meter høyt med 32 etasjer og skal romme 255 leiligheter. Det er planlagt ferdigstilt og innflyttingsklart i 2026.
 
Divisjonens enheter inkluderer Building Construction Logistics GmbH, Planovita og Encira. Implenia er også aktiv innen eiendomsforvaltning i Sveits gjennom sin leverandør av eiendomstjenester Wincasa.
 
## Prosjekter (utvalg)

* Gotthard-basistunnelen, byggeavsnitt 360 Sedrun-tunnelen, jernbanetunnel med to ensporede løp (CH)
* Gotthard-veitunnel, hovedavsnitt nord, andre løp (CH)
* Semmering-basistunnel, avsnitt 1.1 og 2.1 tunnelseksjoner Gloggnitz og Fröschnitzgraben (AT)
* Brenner-basistunnel
* Pumpekraftverk Nant de Drance, Finhaut (CH)
* Schorenstadt, boligområde iht. 2000-Watt samfunnet, Basel (CH)
* Pont de la Poya, bygging av en bro, Freiburg (CH)
* Mont-Cenis basistunnel mellom Lyon (F) og Torino (I)
* Grand Paris Express, Del T2C på linjen 15 sør (F)
* Lokstadt, Zürcherstrasse i Winterthur, boligkomplekser og fritidsbygg
* Green Village i Genève, bolig- og administrasjonsbygning
* Euref, Innovasjonscampus for European Energy Forum i Düsseldorf
* Forskningsbygg for Institutt for biomedisin ved Universitetet i Basel
* Kantonalt sykehus Aarau
* A7 Tunnel Altona, Hamburg
* Marienplatz i Darmstadt
* Boknafjordtunnelen i Norge
* Utvidelse av hovedlinjen til S-Bahn München i Tyskland (2. etappe)
* E39 Rogfast-tunnelen
* Linje C på Métro Toulouse i Frankrike
* Kontoret til Det sveitsiske nasjonale fond
* Jernbanestrekning for Ostlänken i Sverige
* Forsknings- og utdanningssenter for medisin ved Universitetet i Bern
* Klinikum 2 for universitetssykehuset i Basel
* Geologisk dyplager i Sverige
* Lågen-broen, nybygg på motorveien E6 nord for Lillehammer, Norge

## Tvistemål
Ti år med rettssaker ble ført mot selskapet på grunn av byggemangler på Letzigrund-stadion i Zürich, som ble bygget av Implenia og som selskapet fullførte under stort tidspress for EM i fotball 2008. Utgangspunktet for dette var sprekker og defekte sveisesømmer på stålbjelkene, som Implenia avviste som «skremselspropaganda». Byen Zürich fryktet imidlertid at taket ville utgjøre en fare for tilskuerne og sikret taket med ekstra støtte på tribunene på egen bekostning. Sakene ble avsluttet i 2021 med rettsforlik, der begge parter ble enige om å frafalle hverandres krav som fortsatt var utestående.
 
## Lenker
 
* Nettstedet til Implenia AG
 
## Referanser